La Biblioteca Infantil acomiada octubre amb l’animació lectora ‘Espantacriatures en Tots Sants: taller col·lectiu de monstres’
2025-07-24

La Biblioteca Infantil acomiadarà les animacions lectores d’octubre amb una terrorífica i divertida activitat en valencià que arribarà el 31 d’octubre, la vespra de la festivitat de Tots els Sants, a les 18.00 hores, amb el títol Espantacriatures en Tots Sants: taller col·lectiu de monstres.

L’equip de Biblioteques anima als petits a lectors a passar-s’ho de por en esta divertida vesprada, a través d’una lectura i d’un taller. Primer, els participants es deixaran encantar amb el llibre Espantacriatures en Tots Sants, amb el qual descobriran monstres valencians i diferents tradicions relacionades amb aquesta celebració. Després, crearan els seus propis éssers terrorífics amb l’ajuda de dues útils eines: l’atzar i una carpeta. Cada participant agafarà, a cegues, tres paperets on trobarà les parts del cos del seu monstre: cap de ratpenat, potes de gallina, cos de bruixota… La imaginació i els llapis de colors faran la resta!

Esta activitat posa el punt i final a les accions d’animació lectora del mes d’octubre; mes en què també s’han realitzat visites culturals a les biblioteques municipals. En concret, ha sigut el Col·legi Nativitat de La nostra Senyora el que, amb diferents cursos, ha conegut un poc millor el treball de les biblioteques municipals.